0000C000
भ्रष्टाचार मुक्त प्रदेश बनाने के लिए यूपी के मुख्यमंत्री योगी आदित्यनाथ ने सूबे की जनता को नया फॉर्मूला बताया है. योगी ने कहा है कि अगर कोई भी सरकारी अधिकारी या कर्मचारी रिश्वत की मांग करे तो उस घटना को रिकार्ड कर लें. जिसके बाद रिश्वत मांगने वालों के खिलाफ सख्त कार्रवाई की जाएगी.
चंदौली ने एक रैली को संबोधित करते हुए योगी आदित्यनाथ ने कहा कि 'हमारी सरकार भ्रष्टाचार मुक्त सरकार है और हमने जनता से भी कहा है कि रिश्वत मांगने की घटना को कैमरे में रिकॉर्ड कर लें'.
आरोपियों पर होगी कार्रवाई
योगी आदित्यनाथ ने कहा कि जो भी अधिकारी या कर्मचारी रिश्वत लेने का दोषी पाया जाएगा, उनके खिलाफ सख्त एक्शन लिया जाएगा. योगी ने कहा कि ऐसे लोगों को न सिर्फ जेल भेजा जाएगा, बल्कि उनकी सम्पत्ति भी जब्त होगी'.
बता दें कि भ्रष्टाचार के मुद्दे पर दिल्ली की सत्ता मिलने के बाद मुख्यमंत्री अरविंद केजरीवाल ने भी कुछ ऐसा ही फॉर्मूला लोगों के सामने रखा था. उन्होंने भी जनता से रिश्वत मांगने वालों का वीडियो रिकॉर्ड कर सरकार को भेजने की अपील की थी, ताकि करप्शन पर नकेल कसी जा सके.
चंदौली दौरे पर योगी ने कई विकास योजनाओं का उद्घाटन भी किया. उन्होंने चंदौली जिले के लिए 300 करोड. रूपये की परियोजनाओं का उद्घाटन किया. साथ ही ये भी कहा कि बीजेपी सरकार केवल योजनाओं की घोषणा और उदघाटन नहीं करती है बल्कि विकास योजनाओं को निर्धारित समय में पूरा भी करती है. इसके अलावा योगी ने समाजवादी और बीएसपी सरकारों पर सूबे को लूटने के आरोप लगाए.
vec_Latn hin_Deva hin_Deva hin_Deva hin_Deva hin_Deva hin_Deva